Pat Cox

Pat Cox (født 28. november 1952 i Dublin) er en irsk kringkastingsmann og politiker. 

Cox arbeidet som journalist og programleder i det statlige, irske kringkastingsselskapet Raidió Teilifís Éireann, der han var særlig kjent som programleder for nyhetsprogrammer. 

I 1989 ble han innvalgt i Europaparlamentet for partiet Progressive Democrats. I 1992 ble han også innvalgt som medlem i Dáil Éireann, det irske underhuset. Cox forlot Progressive Democrats i 1994, men ble gjenvalgt til Europaparlamentet som uavhengig.  

Han har ledet den politiske gruppen Alliansen av liberale og demokrater for Europa (ALDE) i Europaparlamentet. Fra 2002 til 2004 var han president i Europaparlamentet. 

Cox var fra 2005 til 2011 president i Europabevegelsen. I 2004 ble Cox tildelt Karlsprisen for sin innsats for utvidelse og demokratisering av Den europeiske union.

Referanser

Eksterne lenker 
 
 

Irske journalister
Irske politikere
Europaparlamentets presidenter
Medlemmer av det 27. Dáil
Karlsprisen
Personer fra Dublin